Ministru kabineta rīkojuma projekta

**„Par valsts meža zemes Inčukalnā, Inčukalna pagastā, Inčukalna novadā, privatizāciju” sākotnējās ietekmes novērtējuma ziņojums**

|  |  |
| --- | --- |
| I. Tiesību akta projekta izstrādes nepieciešamība | |
| 1. Pamatojums | Atbilstoši Meža likuma 44.panta ceturtās daļas 3.punkta „a” apakšpunktā noteiktajam zemesgrāmatā ierakstītas valsts meža zemes atsavināšanu vai privatizāciju lauku apvidos var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,5 hektāru platībā.  Saskaņā ar likuma “Par valsts un pašvaldību īpašuma objektu privatizāciju” 64.panta pirmo daļu tiesības uz privatizējama apbūvēta zemesgabala pirmpirkumu ir uz šā zemesgabala esošā īpašuma objekta īpašniekam. |
| 2. Pašreizējā situācija un problēmas | **1. Privatizējamā zemesgabala vispārīgs raksturojums un piederība valstij:**  Zemesgabala adrese: Rūpniecības iela 2/4, Inčukalns, Inčukalna pagasts, Inčukalna novads  Kadastra numurs: 8064 006 0699  Zemes vienības kadastra apzīmējums: 8064 006 0727  Zemesgabala platība: 3,98 ha  Zemesgabals Rūpniecības ielā 2/4, Inčukalnā, Inčukalna pagastā, Inčukalna novadā (nekustamā īpašuma kadastra Nr.8064 006 0699, zemes vienības kadastra apzīmējums 8064 006 0699), 3,99 ha platībā, ar Rīgas rajona zemesgrāmatu nodaļas tiesneša 2001.gada 17.jūlija lēmumu ierakstīts Inčukalna pagasta zemesgrāmatas nodalījumā Nr.1000 0001 0032 uz Latvijas valsts vārda Privatizācijas aģentūras personā.  2012.gada 31.oktobrī Inčukalna pagasta zemesgrāmatas nodalījumā Nr.1000 0001 0032 I.daļas 2.iedaļā izdarīts ieraksts Nr.1.1. par zemes vienības 0,0127 ha platībā atdalīšanu no zemesgabala Rūpniecības ielā 2/4, Inčukalnā, Inčukalna pagastā, Inčukalna novadā. Atdalītajai zemes vienībai piešķirts kadastra apzīmējums 8064 006 0726 un adrese Rūpniecības ielā 4A, Inčukalnā, Inčukalna pagastā, Inčukalna novadā, un tai atvērts jauns zemesgrāmatas nodalījums Nr.1000 0051 1886.  Pēc atdalīšanas zemesgabals Rūpniecības ielā 2/4, Inčukalnā, Inčukalna pagastā, Inčukalna novadā (kadastra numurs 8064 006 0699), sastāv no vienas zemes vienības 3,98 ha platībā ar kadastra apzīmējumu 8064 006 0727.  Inčukalna pagasta zemesgrāmatas nodalījumā Nr.1000 0001 0032 III.daļas 1. un 2.iedaļā ierakstītas atzīmes par zemesgabalam noteiktajiem apgrūtinājumiem.  Nekustamā īpašuma valsts kadastra informācijas sistēmā reģistrētais zemesgabala lietošanas mērķis: 1001 - rūpnieciskās ražošanas uzņēmumu apbūve.  Zemesgabals nodots privatizācijai ar Ministru kabineta 1998.gada 21.oktobra rīkojumu Nr.507 „Par zemesgabalu nodošanu privatizācijai” (pielikuma 2.7.apakšpunkts).  2003.gada 25.martā starp valsts akciju sabiedrību „Valsts nekustamie īpašumi” Privatizācijas aģentūras vārdā un akciju sabiedrību „INČUKALNS TIMBER” (vienotais reģistrācijas Nr.40003240543) noslēgts zemesgabala nomas līgums (ar grozījumiem, kas izdarīti 2008.gada 10.jūlijā, 2010.gada 7.jūnijā, 2011.gada 6.jūnijā, 2011.gada 11.oktobrī, 2012.gada 31.maijā un 2013.gada 2.maijā) akciju sabiedrībai „INČUKALNS TIMBER” piederošā nekustamā īpašuma uzturēšanai un apsaimniekošanai. Nomas līgums ir spēkā līdz iznomātā zemesgabala pirkuma līguma noslēgšanai.  Saskaņā ar sabiedrības ar ierobežotu atbildību „AB Timber” (vienotais reģistrācijas Nr.40003894611) 2013.gada 13.marta meža inventarizācijas (reģistrācijas Nr.804391651) datiem zemesgabala daļa 0,18 ha platībā ir valsts meža zeme.  Atbilstoši Ministru kabineta 2013.gada 12.februāra noteikumu Nr.88 „Meža inventarizācijas un Meža valsts reģistra informācijas aprites noteikumi” 22.punktā noteiktajam ar Valsts meža dienesta lēmumu meža inventarizācijas dati pievienoti Meža valsts reģistram (Rīgas reģionālās virsmežniecības Inčukalna biroja 2013.gada 9.aprīļa vēstule Nr.B5.2.3-11/72).  Saskaņā ar Meža likuma 44.panta ceturtās daļas 3.punkta „a” apakšpunktā noteikto zemesgrāmatā ierakstītas valsts meža zemes atsavināšanu vai privatizāciju lauku apvidos var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,5 hektāru platībā.  **2. Ēku (būvju), kas atrodas uz privatizējamā zemesgabala, sastāvs un to īpašnieks:**  Uz zemesgabala atrodas nekustamais īpašums Rūpniecības ielā 2/4, Inčukalnā, Inčukalna pagastā, Inčukalna novadā (kadastra Nr.8064 506 0006), kas sākotnēji bija privatizētās Valsts Inčukalna mežrūpniecības saimniecības nekustamā manta: remontu mehāniskās darbnīcas (būves kadastra apzīmējums 8064 006 0699 001 un 8064 006 0699 002), caurlaide (būves kadastra apzīmējums 8064 006 0699 003), katlu māja (būves kadastra apzīmējums 8064 006 0699 004), tehnoloģisko skaidu cehs (būves kadastra apzīmējums 8064 006 0699 005) un garāža (būves kadastra apzīmējums 8064 006 0699 006).  Īpašuma tiesības uz nekustamo īpašumu Rūpniecības ielā 2/4, Inčukalnā, Inčukalna pagastā, Inčukalna novadā (kadastra Nr.8064 506 0006), ar Rīgas rajona zemesgrāmatu nodaļas tiesneša 2007.gada 2.augusta un 2011.gada 6.septembra lēmumu nostiprinātas akciju sabiedrībai „INČUKALNS TIMBER” Inčukalna pagasta zemesgrāmatas nodalījumā Nr.1000 0038 3994.  **3. Privatizācijas ierosinātājs:**  2000.gada 17.martā Privatizācijas aģentūrā saņemts privatizējamā zemesgabala pirmpirkuma tiesīgās personas - akciju sabiedrības „INČUKALNS TIMBER” ierosinājums par zemesgabala privatizāciju (privatizācijas ierosinājumu reģistra Nr.1.33/2142-3009).  Atbilstoši likuma „Par zemes privatizāciju lauku apvidos” 28.panta pirmās daļa 3.punkta „b” apakšpunktā noteiktajam zemi var iegūt īpašumā saskaņā ar Civillikumu un citiem likumiem Latvijas Republikas Uzņēmumu reģistrā reģistrēta statūtsabiedrība, kuras pamatkapitālā vairāk nekā puse pieder fiziskajām vai juridiskajām personām no valstīm, ar kurām Latvijas Republika ir noslēgusi starptautiskus līgumus par ieguldījumu veicināšanu un aizsardzību, ko apstiprinājusi Saeima līdz 1996.gada 31.decembrim.  Saskaņā ar 2013.gada 11.marta akcionāru reģistru akciju sabiedrības „INČUKALNS TIMBER” akcionāri, to valstiskā piederība un akciju sadalījums starp tiem procentos ir šāds:   |  |  |  | | --- | --- | --- | | *Akcionārs* | *Valstiskā piederība* | *Pamat-*  *kapitāla %* | | SIA „Rettenmeier Baltic Timber” (reģistrācijas Nr.40003240191) | Latvija | 50% | | „Swedwood Holding BV” (reģistrācijas Nr.007003842) | Nīderlande | 49,96 | | „Swedwood International AB” (reģistrācijas Nr.007003843) | Zviedrija | 0,04 |   Latvijā reģistrētās SIA „Rettenmeier Baltic Timber”, kurai pieder 50% akciju sabiedrības „INČUKALNS TIMBER” pamatkapitāla, vienīgais dalībnieks ir Vācijas Federatīvajā Republikā reģistrēta kompānija „Rettenmeier International GmbH” (1000059027).  Tiesu judikatūrā līdzīgā situācijā atzīts, ja Latvijas Republikā reģistrētas statūtsabiedrības vienīgais dalībnieks ir cita Latvijas Republikā reģistrēta statūtsabiedrība, tiek izvērtēta šīs sabiedrības pamatkapitāla piederība un dalībnieku tiesības iegūt īpašumā zemi Latvijas Republikā (Latvijas Republikas Augstākās tiesas Senāta Civillietu departamenta 2010.gada 13.janvāra lēmumu lietā SKC-410/2010). Tiesa arī atzinusi, ka ierobežojums iegūt zemi nav piemērojams statūtsabiedrībai, kura ir reģistrēta Latvijas Republikā un kuras īpašnieks ir fiziska vai, kā šajā gadījumā, juridiska persona no citas Eiropas Savienības dalībvalsts (šajā gadījumā – no Vācijas). Turklāt starp Latvijas Republikas valdību un Vācijas Federatīvās Republikas valdību 1993.gada 20.aprīlī ir noslēgts līgums par ieguldījumu veicināšanu un savstarpēju aizsardzību, ko Latvijas Republikas Augstākā Padome apstiprinājusi 1993.gada 18.maijā.  1994.gada 14.martā starp Latvijas Republikas valdību un Nīderlandes Karalistes valdību ir noslēgts līgums par ieguldījumu veicināšanu un savstarpēju aizsardzību, ko Saeima apstiprinājusi 1995.gada 26.janvārī, un 1992.gada 10.martā starp Latvijas Republikas valdību un Zviedrijas Karalistes valdību noslēgts līgums par ieguldījumu veicināšanu un savstarpēju aizsardzību, ko Latvijas Republikas Augstākā Padome apstiprinājusi 1992.gada 28.oktobrī.  Ņemot vērā minēto, akciju sabiedrība „INČUKALNS TIMBER”  atbilst likuma „Par zemes privatizāciju lauku apvidos” 28.panta pirmās daļas 3.punkta „b” apakšpunktā noteiktajam subjektu lokam, uz kuru neattiecas minētajā likumā noteiktie ierobežojumi darījumiem ar zemes īpašumiem. |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Ministru kabineta rīkojuma projektā paredzēts atbilstoši Meža likuma 44.panta ceturtās daļas 3.punkta „a” apakšpunktam atļaut ēku (būvju) īpašniekam, privatizējot nekustamo īpašumu Rūpniecības ielā 2/4, Inčukalnā, Inčukalna pagastā, Inčukalna novadā (kadastra Nr.8064 006 0699) - zemes vienību ar kadastra apzīmējumu 8064 006 0727, 3,98 ha platībā, privatizēt arī tajā ietilpstošo valsts meža zemi 0,18 ha platībā, kas nepieciešama ēku (būvju) uzturēšanai. |
| 5. Projektā iesaistītās institūcijas | Valsts akciju sabiedrība „Privatizācijas aģentūra” un Ekonomikas ministrija |
| 6. Iemesli, kādēļ netika nodrošināta sabiedrības līdzdalība | Pamatojoties uz Meža likuma 44.panta ceturto daļu, ar ikreizēju Ministru kabineta rīkojumu, privatizējot zemi ēku īpašniekiem, var atļaut privatizēt zemesgrāmatā ierakstītu valsts meža zemi, kas nepieciešama ēku (būvju) uzturēšanai. Līdz ar to ar šo rīkojuma projektu netiek ieviestas izmaiņas, kas varētu ietekmēt sabiedrības intereses. |
| 7. Cita informācija | Nav. |

**Anotācijas II, III, IV, V un VI sadaļa – projekts šīs jomas neskar.**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. Projekta izpildē iesaistās institūcijas | Ministru kabineta rīkojuma izpildi nodrošinās Privatizācijas aģentūra. | |
| 2. Projekta izpildes ietekme uz pārvaldes funkcijām | Projekts šo jomu neskar. | |
| 3. Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. | |
| 4. Projekta izpildes ietekme uz pārvaldes institucionālo struktūru.  Esošo institūciju likvidācija | Projekts šo jomu neskar. | |
| 5. Projekta izpildes ietekme uz pārvaldes institucionālo struktūru.  Esošo institūciju reorganizācija | Projekts šo jomu neskar. | |
| 6. Cita informācija | Nav. | |
| **Ekonomikas ministrs** | | | **D.Pavļuts** | |
| **Vīza: valsts sekretārs** | | | **J.Pūce** | |

08.07.2013. 14:54

1253

Ina Kravale 67021432

Ina.Kravale@pa.gov.lv